આપણે સવારે જ્યારે પણ ફેસબુક અથવાતો વોટ્સઅપમાં લોગઈન કરીએ છીએ ત્યારે ગૂડ મોર્નિંગના સંદેશાઓ ઢગલાબંધ આપણી સમક્ષ આવીને ઉભા રહી જતા હોય છે. ટ્વીટર, નસીબજોગે આનાથી હજીસુધી દૂર રહી શક્યું છે. આ પ્રકારના ગૂડ મોર્નિંગ સંદેશાઓના મારા થી કંટાળીને ઘણીવાર આપણે ફેસબુક પર આવવાનું ટાળતા હોઈએ છીએ. આપણે આવું કરીએ તો કદાચ ચાલી પણ જાય પરંતુ જાણવા મળ્યા મુજબ દેશના માનનીય સંસદસભ્યો ખુદ વડાપ્રધાન મોદીના નમસ્તે નો જવાબ આપવાનું ટાળી રહ્યા છે.